اوکراینا پرزیدنتی ولودیمیر زلنسکی دئییب کی، محاربه یاواش-یاواش روسیا اراضی‌سینه اوز توتور و بو، قاچیلماز پروسه ‌دیر.
زلنسکی سوسیال مئدیا حسابیندان ائتدیگی ویدئو پای‌لاشیمیندا روسیانین اوکراینایا قارشی محاربه‌سی‌نین گئدیشاتینی دگرلندیریب.
روسیانین تجاووزونون دؤیوش میدانیندا ایفلاسا اوغرادینی قئید ائدن زلنسکی دئییب کی، بو گون روسیا رهبرلیگی‌نین بیر-ایکی هفته داوام ائدجگینی گؤزله‌دیگی خصوصی حربی عملیاتین 522-جی گونودور. اوکراینا گوج‌لنیر. محاربه یاواش-یاواش روسیا اراضی‌سینه، اونون سمبولیک مرکزلرینه و حربی بازا‌لارینا اوز توتور و بو، قاچیلماز، طبیعی و عدالت‌لی پروسه‌‌دیر.
روسیا ساوونما ناظیرلیگی ایسه بو گون سحر ساعات‌لاریندا اوکراینانین مسکوا ویلایتینده‌کی تاسیس لره اینسانسیز هاوا آراج لاری ایله (پهپاد) هوجومو حیاتا کئچیرمک جهدی‌نین قارشی‌سی‌نین آلیندیغینی، اینسانسیز هاوا آراج لاری ایسه روسیا هاوا هوجومون‌دان ساوونما سیستم‌لری طرفیندن محو ائدیلدیگینی بیلدیریب.
مسکوا بلدیه صدری سرگئی سوبیانین ایسه سوسیال مئدیا حسابیندان پای‌لاشیم ائده‌رک، اوکراینانین اینسانسیز هاوا آراج لاری ایله هوجوم جهدی‌نین قارشی‌سی آلیندیغینی، لاکین دوشن پیلوت‌سوز تییاره‌لرین موسکوادا بعضی قولله‌لره دییب، داغینتی‌لارا سبب اولدوغونو، اؤلن و یا یارا‌لانان اولمادیغینی بیلدیریب.
دیگر طرف‌دن، سوسیال مئدیادا یاییلان بعضی گؤرونتولرده موسکوادا گؤیده‌لن‌لرین یئرلشدیگی موسکوا سیتی بؤلگه‌سینده پوا-لاردان بیری‌نین قزایا اوغراماسی نتیجه‌سینده پارتلاییشین باش وئردیگی گؤرولوب.
